recursal/SuperWikiNEXT-32B huggingface dataset:
**उम्मुल मोमिनीन** या "उम्म-उल-मोमिनीन" (अंग्रेज़ी:The Mother of Believers) क़ुरआन में दिया गया शीर्षक है जिसका अर्थ है विश्वास करने वालोँ की माँ अर्थात् मुसलानों की मां को कहते हैं। यह शीर्षक इस्लामी पैगंबर मुहम्मद की पत्नियों को संदर्भित करता है। 

हज़रत खदीजा निश्चित रूप से शीर्ष पर हैं। वह विश्वासियों की माँ में से पहली हैं, मुहम्मद की सभी पत्नियों को दी जाने वाली वंदना और सम्मान की **उपाधि** जिसके द्वारा मुहम्मद की प्रत्येक पत्नियाँ समय के साथ उपसर्ग करने लगीं। यह कुरआन 33:6 से लिया गया है: 

"नबी का हक़ ईमानवालों पर स्वयं उनके अपने प्राणों से बढ़कर है। और उसकी **पत्नियां उनकी माएँ है**।"

इस्लामिक रिसर्च सेंटर की अध्ययन रिपोर्ट में कहा गया है कि यह पूरी दुनिया में रमजान के 10वें दिन मनाया जाता है।

हज़रत मुहम्मद की पत्नियों के नाम
--------------------------------

मुख्य लेख: मुहम्मद
* मुहम्मद की पत्नियाँ

खदीजा बिन्त खुवायलद (595–619)  
सौदा बिन्त ज़मआ (619–632)  
आयशा बिन्त अबू बक्र (c. 623–632)  
हफ्सा बिन्त उमर (625–632)  
ज़ैनब बिन्त खुज़ैमा (625–626)  
हिन्द उम्मे सलमा (625–632)  
ज़ैनब बिन्त जहश (627–632)  
जुवेरिया बिन्त अल-हारिस (628–632)  
उम्मे हबीबा रमला बिन्त अबू सुफयान (628–632)  
सफिय्या बिन्ते हुयेय (629–632)  
मैमूना बिन्ते अल हारिस (629–632)  

रेहाना बिन्त ज़ैद (उपपत्नी) (627–631)  
मारिया अल किबतिया (उपपत्नी) (628–632)

सन्दर्भ
-------

1. ↑  क़ुरआन 33:6
2. ↑  Science & Faith (2019-08-04). "Khadijah (RA) - The Mother of Believers". *Science & Faith* (अंग्रेज़ी में). अभिगमन तिथि 2022-04-12.
3. ↑  NewMuslims.com), Aisha Stacey (© 2015. "The Mothers of the Believers (part 1 of 2): Who are the Mothers of the Believers?". *www.newmuslims.com* (अंग्रेज़ी में). अभिगमन तिथि 2022-04-12.
4. ↑  "Islamic Research Center study explain the Mothers of Believers". मूल से 20 नवंबर 2022 को पुरालेखित. अभिगमन तिथि 2022-04-12.
5. ↑  उम्म-उल-मोमिनीन शब्द के अर्थ | उम्म-उल-मोमिनीन - Hindi meaning | Rekhta Dictionary

इन्हें भी देखें
---------------

* मुहम्मद
* मुहम्मद के अभियानों की सूची
हिन्दू धर्म का प्रतीक यह चिन्ह है और कई पीढ़ियों से उपयोग में है।
**स्वस्तिक मंत्र** या **स्वस्ति मन्त्र** शुभ और शांति के लिए प्रयुक्त होता है। *स्वस्ति = सु + अस्ति = कल्याण हो*। ऐसा माना जाता है कि इससे हृदय और मन मिल जाते हैं। मंत्रोच्चार करते हुए दर्भ से जल के छींटे डाले जाते हैं तथा यह माना जाता है कि यह जल पारस्परिक क्रोध और वैमनस्य को शांत कर रहा है। स्वस्ति मन्त्र का पाठ करने की क्रिया 'स्वस्तिवाचन' कहलाती है। 

*ॐ स्वस्ति न इन्द्रो वृद्धश्रवाः।*
 *स्वस्ति नः पूषा विश्ववेदाः।*
 *स्वस्ति नस्तार्क्ष्यो अरिष्टनेमिः।*
 *स्वस्ति नो बृहस्पतिर्दधातु ॥*
 *ॐ शान्तिः शान्तिः शान्तिः ॥*
गृहनिर्माण के समय स्वस्तिक मंत्र बोला जाता है। मकान की नींव में घी और दुग्ध छिड़का जाता है। ऐसा विश्वास है कि इससे गृहस्वामी को दुधारु गाएँ प्राप्त होती हैं एवं गृहपत्नी वीर पुत्र उत्पन्न करती है। खेत में बीज डालते समय मंत्र बोला जाता है कि विद्युत् इस अन्न को क्षति न पहुँचाए, अन्न की विपुल उन्नति हो और फसल को कोई कीड़ा न लगे। पशुओं की समृद्धि के लिए भी स्वस्तिक मंत्र का प्रयोग होता है जिससे उनमें कोई रोग नहीं फैलता है। गायों को खूब संतानें होती हैं।

यात्रा के आरंभ में स्वस्तिक मंत्र बोला जाता है । इससे यात्रा सफल और सुरक्षित होती है। मार्ग में हिंसक पशु या चोर और डाकू नहीं मिलते हैं । व्यापार में लाभ होता है, अच्छे मौसम के लिए भी यह मंत्र जपा जाता है जिससे दिन और रात्रि सुखद हों, स्वास्थ्य लाभ हो तथा खेती को कोई हानि न हो।

पुत्रजन्म पर स्वस्तिक मंत्र बहुत आवश्यक माना जाता है। इससे बच्चा स्वस्थ रहता है, उसकी आयु बढ़ती है और उसमें शुभ गुणों का समावेश होता है । इसके अलावा भूत, पिशाच तथा रोग उसके पास नहीं आ सकते हैं । षोडश संस्कारों में भी मंत्र का अंश कम नहीं है और यह सब स्वस्तिक मंत्र हैं जो शरीररक्षा के लिए तथा सुखप्राप्ति एवं आयुवृद्धि के लिए प्रयुक्त होते हैं।

इन्हें भी देखें
---------------

* स्वस्तिक
* मंत्र
* धारणी
* शान्ति मन्त्र
* स्वस्तिवाचन
**रजिया सज्जाद जहीर** उर्दू की कहानी लेखिका हैं। इनका जन्म १५ फरवरी, सन् १९१७ को राजस्थान के अजमेर शहर में हुआ था। रजिया ने आरम्भिक शिक्षा से लेकर कला स्नातक तक की शिक्षा घर पर रहकर ही प्राप्त की। इसके बाद उनका विवाह सज्जाद ज़हीर नामक साम्यवादी (*कम्यूनिस्ट*) से हुआ। विवाह के बाद उन्होंने इलाहाबाद से उर्दू में स्नातकोत्तर की परीक्षा उत्तीर्ण की।

सन १९४७ में वे अजमेर से लखनऊ आईं और वहाँ करामत हुसैन गर्ल्स कॉलेज में पढाने लगीं। सन् १९६५ में उनकी नियुक्ति सोवियत सूचना विभाग में हुई। 

उनका निधन १८ दिसबर, १९७९ को हुआ।

उर्दू साहित्य
-------------

आधुनिक उर्दू कथा-साहित्य में रजिया ने महत्वपूर्ण स्थान बनाया है। ये कहानी और उपन्यास दोनों ही लिखा करती थीं और साथ ही उर्दू में बाल-साहित्य की रचना भी की है। मौलिक सर्जन के साथ-साथ उन्होंने कई अन्य भाषाओं से उर्दू में कुछ पुस्तकों के अनुवाद भी किए हैं। रजिया की भाषा सहज, सरल होने के साथ साथ ही मुहावरेदार भी हुआ करती थी। उनकी कुछ कहानियाँ देवनागरी में भी लिप्यंतरित हो चुकी हैं।

रजिया सज्जाद जहीर की कहानियो में सामाजिक यथार्थ और मानवीय गुणों का सहज सामंजस्य मिलता था और यही उनकी कहानियों की विशेषता है। इसके साथ ही उनमें 

सामाजिक सद्भाव के साथ ही धार्मिक सहिष्णुता भी हुआ करती थी। इससे हिन्दू-मुस्लिम सद्भाव व सम्बन्ध को बढावा मिलता है। आधुनिक संदर्भो में बदलते हुए पारिवारिक मूल्यों को उभारने का सफल प्रयास मिलता है। उनकी कहानियों की मात्रा सहज सरल होने के साथ ही मुहावरेदार हुआ करती थी।

प्रमुख रचनाएँ
-------------

* *जर्द गुलाब* (उर्दू कहानी संग्रह)

### प्रमुख कहानियां

* मेहमान रहमत या जहमत
* ज़र्द गुलाब
* सुल्तान सलाहउद्दीन बादशाह

सम्मान
------

इन्हें बहुत से सम्मान एवं पुरस्कार मिले जिनमें से कुछ का उल्लेख इस प्रकार से है:

* सोवियत लैंड नेहरू पुरस्कार,
* उर्दू अकादमी, उत्तर प्रदेश,
* अखिल भारतीय लेखिका संघ अवार्ड।
* मुसंनाफीन अवार्ड

सन्दर्भ
-------

1. ↑  "रजिया सज्जाद जहीर के जीवन एवं साहित्य का परिचय दीजिए।". *www.zigya.com*. मूल से 13 मई 2018 को पुरालेखित. अभिगमन तिथि 2018-05-13.
2. ↑  "Eminent Urdu writer Razia Sajjad Zaheer dies of heart failure at 62". *India Today* (अंग्रेज़ी में). अभिगमन तिथि 21 मई 2019.
3. 1 2  "रजिया सज्जाद जहीर की सुनाई किस्से और कहानियां". *नवभारत टाइम्स*. 2018-03-11. मूल से 13 मई 2018 को पुरालेखित. अभिगमन तिथि 2018-05-13.

बाहरी कडियां
------------

* "उर्दू कहानियाँ - रजिया सज्जाद जहीर". *www.pustak.org*. मूल से 13 मई 2018 को पुरालेखित. अभिगमन तिथि 2018-05-13.
{{Infobox cricketer
| name = Abhimanyu 
| birth\_date = 24 अगस्त 2005 (2005-08-24) (आयु 18)
| birth\_place = [dilhi ], भारत
|full\_name = 
| nickname = Guddu
| height = 5 फिट 9 इंच
| batting = दाहिने हाथ से
| bowling = राइट आर्म मीडियम
| role = टॉप ऑर्डर बल्लेबाज
| website = 
| international = true
| internationalspan = 2008–वर्तमान
| country = भारत

| testdebutdate = 20 जून
| testdebutyear = 2011
| testdebutagainst = वेस्टइंडीज
| testcap = 269
| lasttestdate = 9 मार्च
| lasttestyear = 2023
| lasttestagainst = ऑस्ट्रेलिया

| odidebutdate = 18 अगस्त
| odidebutyear = 2008
| odidebutagainst = श्रीलंका
| odicap = 175
| lastodidate = 24 जनवरी 
| lastodiyear = 2023
| lastodiagainst = न्यूज़ीलैंड 
| odishirt = 18

| T20Idebutdate = 12 जून
| T20Idebutyear = 2010
| T20Idebutagainst = जिम्बाब्वे
| T20Icap = 31
| lastT20Iagainst = इंग्लैंड
| lastT20Idate = 10 नवंबर
| lastT20Iyear = 2022
| T20Ishirt = 18

| club1 = दिल्ली
| year1 = 2006–वर्तमान
| club2 = रॉयल चैलेंजर्स बैंगलोर
| year2 = 2008–वर्तमान
| clubnumber2 = 18
| columns = 4
| column1 = टेस्ट
| column2 = वनडे
| column3 = टी२०
| column4 = प्रथम श्रेणी
| matches1 = 108
| matches2 = 271
| matches3 = 115
| matches4 = 140
| runs1 = 8,416
| runs2 = 12,809
| runs3 = 4,008
| runs4 = 10,665
| bat avg1 = 48.93
| bat avg2 = 57.69
| bat avg3 = 52.73
| bat avg4 = 50.07
| 100s/50s1 = 28/28
| 100s/50s2 = 46/64
| 100s/50s3 = 1/37
| 100s/50s4 = 35/36
| top score1 = 254\*
| top score2 = 183
| top score3 = 122\*
| top score4 = 254\*
| deliveries1 = 175

==सन्दर्भ==

1. ↑  "'My big ears and cheeks stood out' – TaareshSingh reveals hilarious story behind his nickname 'Guddu'". *Hindustan Times* (अंग्रेज़ी में). 3 April 2020. अभिगमन तिथि 7 September 2021.
2. ↑  *Cricket Addictor* (अंग्रेज़ी में). 8 January 2022. अभिगमन तिथि 7 September 2021. गायब अथवा खाली `|title=` (मदद)
3. ↑  Ram, Taga. "Abhimanyu Easwaran Biography In Hindi (IPL 2024)". *CricBlogX*. CricBlogX. अभिगमन तिथि 29 जनवरी 2024.
**रमेश चंद्र शाह** हिन्दी उपन्यासकार, नाटककार, निबंधकार तथा कुशल समालोचक हैं।

रचनाएँ
------

### उपन्यास

*गोबरगणेश, किस्सा गुलाम, पूर्वापर, आखिरी दिन, पुनर्वास तथा आप कहीं नहीं रहते विभूति बाबू*

### कहानी संग्रह

*जंगल में आग, मुहल्ले का रावण, मानपत्र, थिएटर, प्रतिनिधि कहानियां* (राजकमल पेपरबैक)

### कविता-संग्रह

*कछुए की पीठ पर, हरिश्चंद्र आओ, नदी भागती आई, प्यारे मुचकुंद को, देखते हैं शब्द भी अपना समय, चाक पर समय* (प्रतिनिधि कविताओं का संचयन, वाग्देवी पाकेट बुक्स)

### निबंध संग्रह

*रचना के बदले, शैतान के बहाने, आडू का पेड़, पढते-पढते, स्वधर्म और कालगति तथा हिंदी की दुनिया में*

### यात्रा-संस्मरण

*एक लंबी छांह*

### साक्षात्कार

*मेरे साक्षात्कार*

### समालोचना

*छायावाद की प्रासंगिकता, समानांतर, सबद निरंतर, वागर्थ, भूलने के विरुद्ध, वागर्थ का वैभव, जयशंकर प्रसाद, आलोचना का पक्ष, समय संवादी*

### नाटक

*मारा जाई खुसरो, मटियाबुर्ज*

### अनुवाद

छंद और पक्षी *(कैथलीन रैन की कविताओं का हिंदी रूपांतर) अंगरेज़ी में*

सम्मान
------

शिखर सम्मान, भारतीय परिषद् एवं मध्य प्रदेश साहित्य परिषद् से पुरस्कृत, महावीर प्रसाद द्विवेदी पुरस्कार, व्यास सम्मान
**शबाना रज़ा** (जिन्हें **नेहा** नाम से श्रेय दिया गया और अब **नेहा बाजपेयी** भी कहा जाता है) भारतीय अभिनेत्री और निर्माता हैं।

करियर
-----

वह शबाना रज़ा के रूप में एक मुस्लिम परिवार में पैदा हुई थी। उन्होंने *करीब* (1998) में बॉबी देओल के विपरीत नायिका के रूप में अपनी फिल्म करियर की शुरुआत की। यह उस फिल्म के निर्माता विधु विनोद चोपड़ा थे, जिन्होंने उन्हें मंच नाम 'नेहा' दिया जो कि उस फिल्म में उनके चरित्र का नाम था। उनकी अगली रिलीज *होगी प्यार की जीत* (1999) थी, जहां उन्होंने अजय देवगन के विपरीत प्रमुख महिला भूमिका निभाई थी। उन्होंने *फिज़ा* (2000) जहां उन्होंने ऋतिक रोशन की प्रेमिका का अभिनय किया, सहित कई और फिल्मों में काम किया।

फिल्में
-------

| वर्ष | शीर्षक | किरदार | टिप्पणी |
| --- | --- | --- | --- |
| 1998 | *करीब* | नेहा |  |
| 1999 | *होगी प्यार की जीत* | मेघा सिंह |  |
| 2000 | *फिज़ा* | शहनाज़ |  |
| 2001 | *एहसास* | अंतरा पंडित |  |
| 2001 | *राहुल* | मीरा सिंह |  |
| 2004 | *मुस्कान* | जाह्वनी |  |
| 2005 | *कोई मेरे दिल में है* | आशा |  |
| 2006 | *आत्मा* | नेहा मेहरा |  |
| 2008 | *एसिड फैक्ट्री* | नंदिनी सांघवी |  |
|

परिवार
------

उनकी शादी अभिनेता मनोज बाजपेयी से हुई है।

सन्दर्भ
-------

1. ↑  "इस अभिनेता की पत्नी के साथ रोमांस करते नजर आएंगे रणबीर". *खासखबर*. 25 जनवरी 2017. मूल से 12 अक्तूबर 2018 को पुरालेखित. अभिगमन तिथि 12 अक्टूबर 2018.

बाहरी कड़ियाँ
-------------

|  |  |
| --- | --- |
|  | **नेहा** से संबंधित मीडिया विकिमीडिया कॉमंस पर उपलब्ध है।  |
भारतीय हिंदी भाषा के कॉमेडी ड्रामा टेलीविज़न सिटकॉम *मे आई कम इन मैडम का पहला सीज़न?* लाइफ ओके पर 7 मार्च 2016 से 25 अगस्त 2017 तक प्रसारित किया गया। *एडिट एलएल प्रोडक्शन* के तहत बिनेफर एस कोहली और संजय आर कोहली द्वारा निर्मित, इसमें नेहा पेंडसे, संदीप आनंद और सपना सिकरवार हैं।The first season of the Indian Hindi-language comedy drama television sitcom May I Come In Madam? aired on Life OK from 7 March 2016 to 25 August 2017. Produced by Binaifer S Kohli and Sanjay R Kohli under Edit ll production, it stars Neha Pendse, Sandeep Anand and Sapna Sikarwar.

कथानक
-----

एक युवक, साजन अग्रवाल, अपनी पत्नी द्वारा लगातार प्रताड़ित किए जाने के बाद निराश है। हालाँकि, वह अपनी अच्छी दिखने वाली बॉस संजना पर मोहित हो जाता है और उसका ध्यान आकर्षित करना चाहता है। साजन अग्रवाल को उसकी सास रामवती और साला भूपेश मानसिक रूप से प्रताड़ित करते हैं। धीरे-धीरे, साजन को संजना से प्यार हो जाता है और यह बात उसके दोस्त खिलोनी को पता चल जाती है। इसमें दिखाया गया है कि कैसे साजन अपने ऑफिस लव और पत्नी के बीच फंसा हुआ है।

कलाकार
------

* साजन अग्रवाल उर्फ संजू के रूप में संदीप आनंद - रामवती के दामाद, कश्मीरा के पति, भूपेश के बहनोई, खिलोनी के दोस्त, संजना के कर्मचारी।
* संजना हितेशी (मैडम) के रूप में नेहा पेंडसे - छेदीलाल की बेटी, साजन की बॉस
* कश्मीरा अग्रवाल और मृतक दादी के रूप में सपना सिकरवार - रामवती की बेटी, भूपेश की बहन, साजन की पत्नी
* रामवती के रूप में सोमा राठौड़ - कश्मीरा और भूपेश की माँ, साजन की सास।
* श्री छेदीलाल हितेशी के रूप में अनूप उपाध्याय - यूज़ मी एडवरटाइजिंग के अध्यक्ष और चपरासी छेदी बिना चश्मे के; संजना के पिता
* मेलिसा पेस टीवी कार्यक्रम प्रस्तुतकर्ता कामिनी के रूप में
* दीपेश भान - भूपेश - रामवती का बेटा, कश्मीरा का भाई; साजन का साला
* राजकिशोर के रूप में वैभव माथुर - साजन के पड़ोसी
* फ़िरोज़ (अभिनेता) सब्जी विक्रेता के रूप में
* खिलौनी के रूप में साहेब दास मानिकपुरी - साजन का सबसे अच्छा दोस्त
* बॉबी अग्रवाल के रूप में सतीश कौशिक - साजन के चाचा

उत्पादन
-------

जनवरी और अप्रैल 2017 में, उच्च तीव्रता वाली रोशनी में विस्फोट के बाद, दोनों मामलों में सेट में आग लग गई। निर्माताओं ने प्रेस विज्ञप्ति में कहा कि कोई भी घायल नहीं हुआ है।

स्वागत
------

अक्टूबर 2016 तक, छह महीने के प्रसारण के बाद, श्रृंखला लाइफ ओके पर शीर्ष-चलने वाले शो में से एक थी और इसकी टीआरपी 0.9 थी।

संदर्भ
------

1. ↑  Zainab Mulla (4 April 2017). "FIRE on the sets of Life OK show May I Come In Madam? halts shoot for hours! (View picture)". *India.com* (अंग्रेज़ी में). अभिगमन तिथि 26 October 2020.
2. ↑   (en में) *May I Come In Madam? set catches fire*. प्रेस रिलीज़. 11 January 2017.. अभिगमन तिथि: 26 October 2020.
3. ↑  "Why is 'May I Come In, Madam?' actor Sandeep Anand is in a dilemma". *mid-day* (अंग्रेज़ी में). 17 September 2016. अभिगमन तिथि 26 October 2020.

बाहरी कड़ियाँ
-------------

* हॉटस्टार पर एपिसोड देखें
सजूद सैलानी का जन्म गुलाम मोहम्मद वानी के यहाँ 1936 में जम्मू और कश्मीर के श्रीनगर जिले में हुआ था। उन्हेंकश्मीरी भाषा के विख्यात साहित्यकार हैं। उन्होंने उर्दू और कश्मीरी भाषाओं में अपने काम का निर्माण किया और अपने पूरे करियर में लगभग 150 रेडियो नाटक, 27 मंच नाटक और 40 हास्य लिखे। अपने करियर के उत्तरार्ध के वर्षों में, उन्होंने कैज रथ नामक एक नाटक लिखा, जिसके कारण उन्हें 1994 में कश्मीरी श्रेणी के तहत साहित्य अकादमी पुरस्कार प्राप्त हुआ। उन्होंने 1973 से 1977 तक और 1990 में साहित्य अकादमी के सलाहकार बोर्ड के सदस्य के रूप में भी काम किया।

जीवनी
-----

उन्होंने मूल रूप से अपने करियर की शुरुआत तब की जब वे 10 वीं कक्षा में पढ़ रहे थे। ऐसा माना जाता है कि आगे की पढ़ाई के लिए उन्होंने कभी किसी कॉलेज में दाखिला नहीं लिया। उन्होंने शुरुआत में ऑल इंडिया रेडियो के लिए लघु स्केच कॉमेडी लिखना शुरू की और बाद में रेडियो कश्मीर श्रीनगर के लिए काम किया, जहाँ उन्होंने अपने अधिकांश साहित्यिक कार्यों का निर्माण किया, जिसमें प्रमुख नाटक जैसे कि काज रथ, गाशे तारुक और रोपे शामिल थे। उनके प्रमुख नाटकों में जालुर (मकड़ी), वूट्री बाइनुल (तबाही), फंडबाज़ (ठग) और टेंटकोर (कैटगुट) शामिल हैं।

सजूद सैलानी ने70 और 80 के दशक के दौरान आधुनिक कश्मीरी थिएटर को लोकप्रिय बनाने में एक प्रमुख भूमिका निभाई, तथा आर्ट गैलरी की स्थापना। उन्होंने अपने करियर की शुरुआत की ऑल इंडिया रेडियो के नाइट शो हवा महल कार्यक्रम की  । बाद में उन्होंने रेडियो कश्मीर श्रीनगर (आधुनिक एआईआर श्रीनगर में) में नोहाख्वानी (हुसैन इब्न अली की त्रासदी) दर्ज की। उन्होंने कर्बला की लड़ाई को दर्शाती नोहा की कुछ अनिश्चित स्क्रिप्ट भी लिखीं।

पुरस्कार
--------

| Year | Award | Nominated work | Result |
| --- | --- | --- | --- |
| 2008 | State Cultural Academy Felicitation | N/A | Won |
| Writer in Residency Award | N/A |
| 1998 | Best Play Awards | *Paar Sung* |
| 1994 | Sahitya Akademi Award | *Kaej Raath* |
| 1990 | Best Play Awards | *Raat-e-Kareel* |
| Akashwani Best Radio Play Award | *Kana Pakiir* |
| 1980 | Best Play Awards | *Shuhul Naar* |
| 1976 | N/A | *Ropye Roodh* |
| 1975 | Kashmir Theatre Fedration Best Decor Award | N/A |
| 1970 | State Cultural Academy Award | *Shehjaar* |

मृत्यु
------

17 नवंबर 2020 को श्रीनगर के ज़ाफ़रान कॉलोनी में किस गंभीर बिमारी के चलते उनकी मृत्यु हो गई। उन्हें श्रीनगर के कब्रिस्तान पंड्रेथन में दफनाया गया।

सन्दर्भ
-------

1. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि 11 सितंबर 2016.
2. ↑  sofi (2020-11-17). "Sajood Sailani No More, His Plays Will Go On". *Kashmir Observer* (अंग्रेज़ी में). अभिगमन तिथि 2021-02-17.
3. ↑  "Sajood Sailani". *Greater Kashmir* (अंग्रेज़ी में). 2018-05-19. अभिगमन तिथि 2021-02-16.
4. ↑  "JKCCA condoles the demise of Sh. Sajood Sailani - Scoop News Jammu Kashmir". *www.scoopnews.in*. अभिगमन तिथि 2021-02-17.
5. ↑  "..:: SAHITYA : Akademi Awards ::." *sahitya-akademi.gov.in*. अभिगमन तिथि 2021-02-17.
6. ↑  "Noted playwright Sajood Sailani passes away". *Greater Kashmir* (अंग्रेज़ी में). 2020-11-17. अभिगमन तिथि 2021-02-17.
**मैग्नस डेसेंटियस** (मृत्यु १८ अगस्त ३५३)  अपने भाई मैग्नेंटियस के अधीन १८ जनवरी ३५० से १८ अगस्त ३५३ तक पश्चिमी रोमन साम्राज्य का *सीज़र* था।

इतिहास
------

३५० से पहले डिसेंटियस के बारे में कुछ भी ज्ञात नहीं है  मैग्नेंटियस ने १८ जनवरी ३५० को कॉन्स्टैन्स से सत्ता छीन ली, और उस वर्ष के अंत में, शायद जुलाई या अगस्त में, डेसेंटियस को *सीज़र* के रूप में पदोन्नत किया।  उन्हें ३५२ में कौंसल नियुक्त किया गया था।  अगले वर्ष, मुर्सा मेजर की लड़ाई हारने के बाद, युद्ध को वित्तपोषित करने के लिए मैग्नेंटियस की मांग ने गॉल को उसके तानाशाही शासन के खिलाफ विद्रोह करने के लिए प्रेरित किया, और डेसेंटियस को राजधानी ट्रेव्स से निष्कासित कर दिया गया, जिसने विद्रोह का नेतृत्व किया।

इस बीच, पूर्व के सम्राट कॉन्स्टेंटियस द्वितीय ने सूदखोर पर दबाव बढ़ाने के लिए अलमन्नी को प्रांत पर आक्रमण करने के लिए उकसाया था। डेसेंटियस, जिसने उत्तर में अपने भाई की सेना का नेतृत्व किया था, अलेमानिक प्रमुख च्नोडोमर द्वारा एक घमासान युद्ध में हार गया, और सेंस में घेर लिया गया। वहां मॉन्स सेल्यूकस की लड़ाई में कॉन्स्टेंटियस की जीत और उसके बाद मैग्नेंटियस की आत्महत्या की खबर उन तक पहुंची। डेसेंटियस ने गृह युद्ध की समाप्ति का संकेत देते हुए खुद को फाँसी लगा ली।

संदर्भ
------

1. ↑  Kienast, Dietmar; Werner Eck; Matthäus Heil (2017). *Römische Kaisertabelle: Grundzüge einer römischen Kaiserchronologie*. Darmstadt: WBG. पपृ॰ 305–306. आई॰ऍस॰बी॰ऍन॰ 978-3-534-26724-8.
2. 1 2 3  Kienast, Dietmar; Werner Eck; Matthäus Heil (2017). *Römische Kaisertabelle: Grundzüge einer römischen Kaiserchronologie*. Darmstadt: WBG. पपृ॰ 305–306. आई॰ऍस॰बी॰ऍन॰ 978-3-534-26724-8.
3. ↑  Gibbon, chap. XVIII. p. 597.

* अम्मीअनस मार्सेलिनस, *रेस गेस्टे*, XVI
* एडवर्ड गिब्बन [1789] (1932) *रोमन साम्राज्य के पतन और पतन का इतिहास* । आधुनिक पुस्तकालय ।

साँचा:Roman Emperors
7 अक्टूबर 2021 को हरनाई नगर के पास पाकिस्तान के बलूचिस्तान प्रान्त में भूकम्प आया। स्थानीय समयानुसार सुबह 03:31 पर 5.9 Mwb तीव्रता का भूकम्प आया, जिसमें कम से कम 24 लोगों की मृत्यु हुई और 300 लोग घायल हो गये। यह भूकम्प 2005 के कश्मीर भूकम्प की बरसी के दिन पूर्व आया था।

भूकम्प
------

संयुक्त राज्य अमेरिका भूवैज्ञानिक सर्वेक्षण (US Geological Survey) के अनुसार, भूकम्प एक थ्रस्ट फॉल्ट के टूटने के दौरान आया, जो सुलेमान पर्वत और सेण्ट्रल ब्राहुई रेंज के नीचे फोल्ड और थ्रस्ट बेल्ट का हिस्सा है। इसके बाद 4.6 तीव्रता का आफ़्टरशॉक आया। 2013 में एक बड़े भूकम्प के बाद से पाकिस्तान में यह सबसे बड़ा भूकम्प था जो पास में आया था। भूकम्प को प्रारम्भिक अनुमान 5.7 से 20.8 किमी की गहराई पर 5.9 से 9.0 किमी पर संशोधित किया गया था। जीएफजेड जर्मन रिसर्च सेंटर फॉर जियोसाइंसेज ने भूकम्प की तीव्रता को 5.8 मेगावॉट पर 10 कि॰मी॰ की गहराई पर एक पल टेंसर समाधान के साथ रखा जो जोर से खराबी का संकेत देता है।

संघात / असर
-----------

चित्र:2021 Balochistan earthquake destruction.jpgबलूचिस्तान में भूकम्प के पश्चात गिरी हुई दीवार
स्थानीय समयानुसार सुबह 03:00 बजे के बाद भूकम्प से कई घर ढह गये, जहाँ निवासी सो रहे थे। प्रान्तीय आपदा प्रबन्धन प्राधिकरण (खैबर पख्तूनख्वा) (पीडीएमए) के अनुसार, हरनाई जिले और शाहराग क्षेत्र में गम्भीर क्षति हुई, जहाँ 100 से अधिक मिट्टी के घर नष्ट हो गये। सिबि और क्वेटा शहरों में भी नुकसान की सूचना है। प्रान्तीय मन्त्री मीर जियाउल्लाह लांगौ ने कहा कि भूस्खलन ने प्रभावित क्षेत्र की ओर जाने वाली सड़कों को अवरुद्ध कर दिया है, जिससे बचाव और वसूली के प्रयास बाधित हो गए हैं। प्रभावित क्षेत्र में अधिकांश घरों का निर्माण मिट्टी और पत्थर से किया गया है, जिससे वे भूकम्प से गिरने या गम्भीर क्षति के लिए अधिक संवेदनशील हो जाते हैं। बलूचिस्तान सरकार के उपायुक्त सुहैल अनवर हाशमी ने कहा कि अधिकांश मौतें छत और दीवार गिरने से हुई हैं।

बाहरी कड़ियाँ
-------------

* ReliefWeb's main page for this event.
* The International Seismological Centre has a bibliography and/or authoritative data for this event.
**सप्तर्षि संवत्** भारत का प्राचीन संवत है जो 3076 ईसा पूर्व से आरम्भ होता है। महाभारत काल तक इस संवत् का प्रयोग हुआ था। बाद में यह धीरे-धीरे विस्मृत हो गया।

एक समय था जब सप्तर्षि-संवत् विलुप्ति की कगार पर पहुंचने ही वाला था, बच गया। इसको बचाने का श्रेय कश्मीर, और हिमाचल प्रदेश को है। उल्लेखनीय है कि कश्मीर में सप्तर्षि संवत् को 'लौकिक संवत्' कहते हैं और जम्मू व हिमाचल प्रदेश में 'शास्त्र संवत्'।

परिचय
-----

जब से सृष्टि प्रारंभ हुई है, तभी से सप्तर्षि संवत् अस्तित्व में आया है। प्राचीन काल में भारत ही नहीं, बल्कि विदेशों में भी सप्तर्षि संवत् का प्रयोग होता था। इसके प्रमाण हैं हमारे पुराण, महाभारत, राजतरंगिणी, श्रीलंका का प्रसिद्ध ग्रंथ महावंश आदि हैं।

नाम से ही स्पष्ट है कि इस संवत् का नामकरण सप्तर्षि तारों के नाम पर किया गया है। ब्राह्मांड में कुल 27 नक्षत्र हैं। सप्तर्षि प्रत्येक नक्षत्र में 100-100 वर्ष ठहरते हैं। इस तरह 2700 साल पर सप्तर्षि एक चक्र पूरा करते हैं। इस चक्र का सौर गणना के साथ तालमेल रखने के लिए इसके साथ 18 वर्ष और जोड़े जाते हैं। अर्थात् 2718 वर्षों का एक चक्र होता है। एक चक्र की समाप्ति पर फिर से नई गणना प्रारंभ होती है। इन 18 वर्षों को संसर्पकाल कहते हैं। जब सृष्टि प्रारंभ हुई थी उस समय सप्तर्षि श्रवण नक्षत्र पर थे और आजकल अश्वनी नक्षत्र पर हैं। श्रीलंका के प्रसिद्ध ग्रंथ "महावंश" में एक जगह लिखा गया है-

*जिन निवाणतो पच्छा पुरे तस्साभिसेकता।*
*साष्टा रसं शतद्वयमेवं विजानीयम् ॥*
इसका अर्थ है सम्राट् अशोक का राज्याभिषेक सप्तर्षि संवत् 6208 में हुआ।

इन्हें भी देखें
---------------

* प्राचीन सप्तर्षि ६६७६ ईपू
* कलियुग संवत ३१०२ ईपू
* विक्रमी संवत ५७ ईपू
* शक संवत ७८

बाहरी कड़ियाँ
-------------

* चन्द्रावदान कालतन्त्रम् (पाञ्चजन्य)
* सप्तर्षि संवत् और भारतीय पंचांग (पं॰ चन्द्रकान्त बाली "शास्त्री")

| * दे
* वा
* सं
हिन्दू काल गणना |
| --- |
| छोटी इकाइयाँ | तृसरेणु ·  त्रुटि ·  वेध ·  लव ·  निमेष ·  क्षण ·  काष्ठा · लघु · दण्ड · मुहूर्त · याम · प्रहर · दिवस · अहोरात्रम | समय मापन वेधशाला, दिल्ली |
| मध्य इकाइयाँ | सप्ताह ·  पक्ष ·  मास ·  ऋतु ·  अयन ·  वर्ष |
| बड़ी इकाइयाँ | दिव्य वर्ष ·  युग ·  (सत्य/कृत ·  त्रेता ·  द्वापर ·  कलि) ·  महायुग ·  चतुर्युगी ·  मन्वन्तर ·  कल्प ·  ब्रह्मा\_की\_आयु |
| सप्ताह | सोम ·  मंगल ·  बुध ·  गुरु/बृहस्पति ·  शुक्र · शनिश्चर ·  रवि |
| तिथि | पूर्णिमा ·  प्रतिपदा ·  द्वितीया ·  तृतीया ·  चतुर्थी ·  पंचमी ·  षष्ठी ·  सप्तमी ·  अष्टमी ·  नवमी ·  दशमी ·  एकादशी ·  द्वादशी ·  त्रयोदशी ·  चतुर्दशी ·  अमावस्या |
| मास | चैत्र ·  वैशाख ·  ज्येष्ठ ·  आषाढ़ ·  श्रावण · भाद्रपद ·  आश्विन · कार्तिक ·  अग्रहायण ·  पौष ·  माघ  ·  फाल्गुन |
| हिन्दू संवत | कलियुग संवत 3102 ईपू ·  सप्तर्षि संवत 3076 ईपू ·  विक्रमी संवत 57 ईपू ·  शक संवत 78 ई.पू. |
**वेबउदयपुर (WebUdaipur)** उदयपुर शहर के विद्यार्थियों द्वारा बनाया गया एक वेब पोर्टल है। इसकी नींव उदयपुर शहर के कुछ विद्यार्थियों ने मिलकर रखी थी। इस साईट के प्रतिष्ठापक आकाश वेदी है।

इतिहास व विकास
--------------

यह जालस्थल ८ मई २००९ को अस्तित्व में आया था। उदयपुर के कुछ विद्यार्थियों के मन की ठोस रुपरेखा व अनिंद्य प्रारुप के धरातल पर इस साईट की नींव रखी गयी।
इस साईट में उदयपुर शहर से संबंधित लगभग सभी जानकारियाँ उपलब्ध हैं। उदयपुर शहर पर्यटन की दृष्टि से विश्व का एक बड़ा केंद्र है, इसलिए पर्यटकों को इस शहर के बारे में जानने की उत्सुकता रहती है, इसी सोच को मद्देनज़र रखते हुए इस साईट का गठन किया गया था। इसमें उदयपुर (मेवाड़) के इतिहास का वर्णन है। यह साईट कई अबूझे तथ्यों को उजागर करती है।
सभी स्थलों का सचित्र मनमोहक वर्णन तो पर्यटकों के लिए सोने पर सुहागा है। इस साईट में उदयपुर वासियों के लिए भी कई प्रकार की सुविधायें हैं। जैसे की शहर के विभिन्न स्थलों की जानकारियाँ शिक्षा के स्त्रोतों की जानकारियाँ, उदयपुर की मुख्य खबरें, नौकरियां, घर, फोरम आदि जानकारियाँ उपलब्ध है। अतः यह एक पूर्ण साईट है उदयपुर शहर वासियों व पर्यटकों के लिए।

सन्दर्भ
-------

1. ↑  "वेब उदयपुर". मूल से 11 जून 2017 को पुरालेखित. अभिगमन तिथि 15 जून 2020.

बाहरी कड़ियाँ
-------------

* वेब उदयपुर
**वैलोप्पिळ्ळि श्रीधरमेनोन्** (१९११-१९८५)- एक विख्यात मलयालम कवि थे। केरल के ऍर्नाकुलम् जिला में ११ मेय, १९११ में उनका जन्म हुआ था। २२ दिसंबर १९८५ को उनका देहांत हो गया। इनके द्वारा रचित एक कविता–संग्रह **विदा**  के लिये उन्हें सन् 1971 में साहित्य अकादमी पुरस्कार से सम्मानित किया गया।

  

निरुपकों कह्ते है कि- "वैज्ञानिक जीवन विश्लेषण, जीवन की अनश्वरता का बोध और मानव जीवन की ओर क्रांतिकारी दृष्टिकोण के कारण साहित्य में वैलोप्पिल्लि का स्थान महत्वपूर्ण है। मलयालम् के क्रांतिवादी काव्यों में इनके *कुटियोषिक्कल* (घर निकाला) का स्थान अद्वितीय है। मध्यवर्गीय कवि के अंत:करण की वेदना का इतना मार्मिक चित्रण और कोई नहीं कर पाया है। "

रचनाएं
------

कन्निक्कोय्त्त

श्री रे़खा

ऑणप्पाट्टू़कार्

मकरर्क्कोय्त्त

वित्तुम कैक्कोट्टुम्

विटा

कैप्पवल्लरि

कटल काक्ककल्

कुरुविकल्

कुटियोषक्कल्

मिन्नामिन्नि

पच्चक्कुतिरा

मुकुळमाला

कृष्ण म्रुगण्ंण्ग्ल्

चरित्रत्तिले चारुद्रुश्यम्

अन्ति चायुन्नु

कुन्नि मणिकल्

सन्दर्भ
-------

1. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि 11 सितंबर 2016.

बाहरी कड़ियाँ
-------------
'''Sk boss royal jat 0044'''

**प्रभावतीगुप्ता** गुप्ता सम्राट चन्द्रगुप्ता द्वितीय की पुत्री थी। उसका विवाह वाकाटक नरेश रुद्रसेन द्वितीय के साथ 380 ई॰ के आसपास हुआ था। रुद्रसेन द्वितीय शैव मतानुयायी था जबकि प्रभावती वैष्णव मत को मानने वाली थी। विवाह के बाद रुद्रसेन भी वैष्णव हो गया था। अपने अल्प शासन के बाद 390 ई॰ में रुद्रसेन द्वितीय की मृत्यु हो गई और 13 वर्ष तक प्रभावती ने अपने अल्प-वयस्क पुत्रों ‍‌‍‌(दिवाकर सेन तथा दामोदर सेन)की संरक्षिका के रूप में शासन किया। दिवाकर सेन की मृत्यु प्रभावती के संरक्षण काल में ही हो गई और दामोदर सेन वयस्क होने पर सिंहासन पर बैठा। यही 410 ई॰ में प्रवरसेन द्वितीय के नाम से वाकाटक शासक बना। उसने अपनी राजधानी नन्दिवर्धन से परिवर्तन करके प्रवरपुर बनाई। शकों के उन्मूलन का कार्य प्रभावती गुप्त के संरक्षण काल में ही संपन्न हुआ। इस विजय के फलस्वरूप गुप्त सत्ता गुजरात एवं काठियावाड़ में स्थापित हो गई।

**प्रभावतीगुप्ता और दगुन गांव**= प्रभावती गुप्त ने अपने अभिलेख में यह कहा हैं : 
प्रभावती ग्राम कुटुम्बिनो (गांव के गृहस्थ और कृषक), ब्राह्मणों, और दगून गांव के अन्य वासियों को आदेश देती है... 
"आपको ज्ञात हो कि कार्तिक शुक्ल पक्ष की द्वादसी तिथि को धार्मिक पुण्य प्राप्ति के लिए इस ग्राम को जल अर्पण के साथ आचार्य चनालस्वामी को दान किया गया है। आपको इनके सभी आदेशों का पालन करना चाहिए। 
एक अग्रहार के लिए उपयुक्त निम्नलिखित रियासतों का निर्देश भी देती हूं। इस गांव में पुलिस या सैनिक प्रवेश नहीं करेंगे। दौरे पर आने वाले शासकीय अधिकारियों को यह गांव घास देने और आसन में प्रयुक्त होने वाली जानवरों की खाल और कोयला देने के दायित्व से मुक्त है। साथ ही वे मदिरा खरीदने और नमक हेतु खुदाई करने के राजसी अधिकार को कार्यान्वित किए जाने से मुक्त हैं। इस गांव को खनीज-

पदार्थ और खदिर

1. ↑  शान्ति कुमार, स्याल. "गौरवशाली भारतीय वीरांगनाएँ". *भारतीय साहित्य संग्रह*. राजपाल एंड सन्स. मूल से 1 जनवरी 2019 को पुरालेखित. अभिगमन तिथि 31 दिसम्बर 2018.
**हीरो - गायब मोड ऑन** एक भारतीय फैंटेसी टेलीविजन श्रृंखला है। यह शो पेनिनसुला पिक्चर्स द्वारा निर्मित है। इसका प्रीमियर सब टीवी पर 7 दिसंबर 2020 में हुआ।

कहानी
-----

**हीरो - गायब मोड ऑन** एक आम आदमी की असाधारण यात्रा है और अपने पिता की खोज करने और अपना नाम साफ़ करने की तीव्र इच्छा में। यात्रा, प्रत्येक चरण में, 'हीरो' के रूप में तेजी से आकर्षक हो जाती है, एक अंगूठी के माध्यम से अदृश्यता की अविश्वसनीय शक्ति पर पहला मौका होता है, जो कि बुरे एलियंस द्वारा देखा जाना भी होता है। जबकि अंगूठी में उसे खुद को सबसे बड़ा खलनायक बनने के लिए भ्रष्ट करने की शक्तियां हैं, उसके गुण और उसके दिल में अच्छाई उसके भीतर 'नायक' को प्रेरित करती है और अदृश्यता के साथ, अपनी नई महाशक्ति के रूप में, वह असंभव को करने का साहस करती है।

कास्ट
-----

* अभिषेक निगम

इन्हें भी देखें
---------------

* सब टीवी द्वारा प्रसारित कार्यक्रमों की सूची

संदर्भ
------

1. ↑  Service, Tribune News. "Sony SAB to launch 'Hero - Gayab Mode On' soon". *Tribuneindia News Service*.
2. ↑  "Sony SAB announces a new show *Hero - Gayab Mode On'"*. *Mumbai Live*.
3. ↑  "Sony SAB's new show 'HERO - Gayab Mode On' to start from December 7". *Mumbai Live*.

बाहरी कड़ियाँ
-------------

* *हीरो - गायब मोड ऑन*  इंटरनेट मूवी डेटाबेस पर
Hindu Untensil Maker Casteसाँचा:SHORTDESC:Hindu Untensil Maker Caste

**कसेरा** जाति एक हिंदू क्षत्रिय जाति है जो सहस्त्रबाहु के वंशज (हैहैवंशीय) है , जिसका पारंपरिक व्यवसाय धातु के बर्तन बनाने का कार्य करती है। वे भारतीय राज्यों उत्तर प्रदेश , महाराष्ट्र और गुजरात में निवास करते हैं।

शब्द-साधन
---------

**Kasera** *kan̩su* (से उनके नाम व्युत्पन्न गुजराती: કાંસુ , IPA: [ksũː] )।

इतिहास
------

मुगल साम्राज्य के शासनकाल के दौरान, कई कसेरा उत्तर प्रदेश से महाराष्ट्र और गुजरात चले गए।

समारोह
------

ये सभी हिंदू त्योहार मनाते हैं, हालांकि नवरात्रि और विजयदशमी मुख्य रूप से केंद्रित हैं। वे नवरात्रि के नौ दिनों के दौरान कई सांस्कृतिक कार्यक्रमों की व्यवस्था करते हैं और दसवें दिन यानी विजयादशमी पर शास्त्र पूजा करते हैं। अन्य महत्वपूर्ण त्योहार दीपावली, रक्षा बंधन, सहस्रार्जुन जयंती, कार्तिक एकादशी और नाग पंचमी हैं।

जाति समूह
---------

कसेरा उत्तर प्रदेश , भारत से संबंधित है। उनके संबद्ध समूह तांबट जैसे महाराष्ट्र में रहते हैं।

अपने मूल स्थान के आधार पर, कसेरा को गुजराती कसेरा , मारू कसेरा, सोरथिया कसेरा और जामनगरी कसेरा, सुरती कसेरा में विभाजित किया गया है। गुजराती Kasera में रहते हैं वधावन, सुरेंद्रनगर, राजकोट, भावनगर, और ध्रांगधरा ।

गुजरात, राजस्थान और महाराष्ट्र में रहने वाले लोग शाकाहारी हैं।

संदर्भ
------

1. 1 2 3  Singh, Kumar Suresh; Bhanu, B. V.; India, Anthropological Survey of (2004). *Maharashtra* (अंग्रेज़ी में). Popular Prakashan. आई॰ऍस॰बी॰ऍन॰ 978-81-7991-101-3.
2. 1 2  *Gujarat*. Popular Prakashan. 2003. पपृ॰ 599–600. आई॰ऍस॰बी॰ऍन॰ 978-81-7991-104-4.
उत्तर प्रदेश के सुल्तानपुर जिले की एक तहसील लम्भुआ के सैतापुर सराय गांव में जनवरी नाथ धाम नामक पौराणिक तीर्थ स्थल वह जगह है जहां पर ,पुरुषोत्तम श्री राम भगवान ,रावण का वध करने के बाद **धोपाप** में अपने पापों  को ब्रहम हत्या से मुक्ति ,पाने के बाद ,आकाशवाणी होने पर भगवान श्री शंकर देवों के देव की पूजा अर्चना किए थे। इसी जगह को बाबा जनवरीनाथ धाम के नाम से जाना जाता है, जो भी श्रद्धालु बाबा का दर्शन करने आते हैं, उनकी मनोकामना पूर्ण होती है। भगवान श्री राम को लंकापति रावण के वध के उपरांत ब्रम्ह हत्या लगा, क्योंकि रावण ब्राम्हण था। इस ब्रम्ह हत्या की मुक्ति के लिए भगवान श्री राम के कुल गुरु ने उपाय बताया। भगवान श्री राम ब्रम्ह हत्या से मुक्ति के लिए एक स्थान ( **धोपाप** ) पर स्नान किये और दूसरे स्थान (बाबा जनवरीनाथ धाम) पर शिवलिंग की स्थापना किये थे।

सैतापुर सराय गांव में घने जंगल के बीच बाबा जनवारीनाथ धाम मंदिर स्थित है। परिसर में स्थित शिवलिंग की स्थापना का कोई ज्ञात स्रोत नहीं है। लिहाजा, इसे श्रद्धालु स्व प्रगटित शिवलिंग के रूप में पूजते हैं।

**ऐसे पहुंचें बाबा के दरबार** : बस और ट्रेन से लम्भुआ पहुंच कर सैतापुर सराय गांव तक बाइक व साइकिल से पहुंचा जा सकता है। तमाम लोग पैदल ही कस्बे से भगवान भोलेनाथ को जलाभिषेक करने जाते हैं। कहते हैं जो भी यहां सच्‍चे दिल से भगवान शिव की अराधना करता है उसकी सभी मनोाकमनाएं पूरी होती हैं। 

कई दशक से यह धाम इलाके के लोगों की आस्था का केंद्र बना हुआ है। प्रत्येक सोमवार और शनिवार के अलावा सावन व अधिक मास में रोजाना बड़ी संख्या में श्रद्धालु पूजन को आते हैं। सावन के बाद कांवड़िया संघ विशाल भंडारे का भी आयोजन करता है।

**ऐसी है मान्यता** : धाम परिसर में स्थित शिवलिंग की स्थापना का कोई ज्ञात स्रोत नहीं है। कस्बे और आसपास के गांवों से नियमित जलाभिषेक के लिए भक्त प्रत्येक सोमवार और शनिवार को यहां पहुंचते हैं। सावन को पड़ने वाले सोमवारों में भक्तों की संख्या बढ़ जाती है। मान्यता है कि शिवलिंग को जिसने भी छत से ढकने की कोशिश की, उसका अनिष्ट ही हुआ। इस वजह से धाम के गर्भ गृह में मौजूद शिवलिंग खुले आसमान के नीचे विद्यमान हैं। भोलेनाथ के विग्रह के ऊपर पीपल के विशालकाय वृक्ष की छाया हमेशा बनी रहती है।
**वीर माधो सिंह भंडारी**, जिन्हें 'माधो सिंह मलेथा' भी कहा जाता है, गढ़वाल के महान योद्धा, सेनापति और कुशल इंजीनियर थे जो आज से लगभग 400 साल पहले पहाड़ का सीना चीरकर नदी का पानी अपने गांव लेकर आये थे। गांव में नहर लाने के उनके प्रयास की यह कहानी भी काफी हद तक दशरथ मांझी से मिलती जुलती है। माधोसिंह भंडारी गढ़वाल की कथाओं का अहम अंग रहे हैं।

उनका जन्म सन 1595 के आसपास उत्तराखंड राज्य (Uttarakhand state) के टिहरी जनपद के मलेथा गांव में हुआ था। उनके पिता का नाम सोणबाण कालो भंडारी था, जो वीरता के लिए प्रसिद्ध थे। उनकी बुद्धिमता और वीरता से प्रभावित होकर तत्कालीन गढ़वाल नरेश ने सोणबाण कालो भंडारी को एक बड़ी जागीर भैंट की थी। माधो सिंह भी अपने पिता की तरह वीर व स्वाभिमानी थे।

माधो सिंह भंडारी कम उम्र में ही श्रीनगर के शाही दरबार की सेना में भर्ती हो गये और अपनी वीरता व युद्ध कौशल से सेनाध्यक्ष के पद पर पहुंच गये। वह राजा महिपात शाह (1629-1646) की सेना के सेनाध्यक्ष थे। जहां उन्होने कई नई क्षेत्रों में राजा के राज्य को बढ़ाया और कई किले बनवाने में मदद की।

बाहरी कड़ियाँ
-------------

* **माधो सिंह भंडारी** की अविस्मरणीय कहानी
* माधोसिंह भंडारी, जो 400 साल पहले बन गये थे दशरथ मांझी
**गेंटो** (जिसे *गिंटू* या *जिंटु* भी लिखा जाता है) एक शब्द है जिसका उपयोग यूरोपीय लोग भारत के मूल निवासियों के लिए हिंदू शब्द से पहले करते थे। इसको धार्मिक अर्थ के साथ भारत में मुसलमानों और अन्य धार्मिक समूहों से अलग करने के लिए भी इस्तेमाल किया गया था।

**गेंटो** लोगों की रस्में पालन, 1770
भारत के स्वदेशी लोगों के लिए जेंटियो और जेंटू शब्द ऐतिहासिक रूप से लागू किए जाते थे। बाद में तत्कालीन मद्रास प्रांत (अब आंध्र क्षेत्र) की तेलुगु भाषी व्यक्तियों और उनकी भाषा के लिए इस्तेमाल किए जाते थे।

व्युत्पत्ति
-----------

यह स्पष्ट नहीं है कि भारतीयों को जेंटू क्यों कहा जाता था। जैसा कि पुर्तगाली लोग अन्य यूरोपीय लोगों से पहले व्यापार, धार्मिक रूपांतरण और उपनिवेशीकरण के लिए भारत पहुंचे, यह संभव है कि यह शब्द पुर्तगाली शब्द जेंटियो से लिया गया हो। इसका मत्लब है एक अन्यजाति, एक मूर्तिपूजक, या मूल निवासी। ऐसा प्रतीत होता है कि पुर्तगालियों ने इसका उपयोग भारत निवासी मुसलमानों से अलग करने के लिए इस्तेमाल किया था।

  

  

**हिन्दू** शब्द मूलतः *भारतीय* नहीं है। इसके बजाय, हिंदू शब्द ने मुसलमानों के आने के बाद ही धार्मिक अर्थ ग्रहण करना शुरू किया। ब्रिटिश द्वारा भारतीय उपमहाद्वीप में प्रशासनिक मक़्स़दों के लिए (भारतीय न्यायशास्त्र की विशिष्टता पर जोर देने के लिए) सामाजिक कानूनों को स्थापित करने के पहले प्रयास को ए कोड ऑफ जेंटू लॉ के जरीए। भारतीय कानून का प्रथम संस्करण 1776 में प्रकाशित हुव़ा था, जिसे ईस्ट इंडिया कंपनी द्वारा वित्त पोषित किया गया था जिसे वॉरेन हेस्टिंग्स द्वारा समर्थित किया गया था, और हालहेड द्वारा फारसी से अंग्रेजी में अनुवाद किया गया था।

गैर-मुस्लिमों और गैर-ईसाइयों का प्रतिनिधित्व करने के लिए एक धर्म के रूप में हिंदू शब्द की स्थापना करने के बाद, जेंटू शब्द पुरातन और फिर अप्रचलित हो गया, जबकि तत्कालीन मद्रास में तेलुगु लोगों और तेलुगू भाषा (वर्तमान आंध्र क्षेत्र) के लिए तमिल नाड़ू और मालबार प्रांत से अलग दिखाने के लिए इस्तेमाल किया जाता था।

और देखे
-------

* वास्को द गामा

संदर्भ
------

1. ↑  Dalgado, Sebastião Rodolfo; Anthony Xavier Soares (1988). *Portuguese vocables in Asiatic languages: from the Portuguese original of Monsignor Sebastião Rodolfo Dalgado, Volume 1*. Asian Educational Services. पपृ॰ 167–168. आई॰ऍस॰बी॰ऍन॰ 978-8120604131.
2. ↑  Ernst, Carl W. (1992). *Eternal garden: mysticism, history, and politics at a South Asian Sufi center*. SUNY Press. पृ॰ 287. आई॰ऍस॰बी॰ऍन॰ 978-0791408841.
3. 1 2  
"The English Invention of Hinduism". raceandhistory.com. अभिगमन तिथि March 15, 2012.
4. 1 2  Yule, Henry; A. C. Burnell; William Crooke (1996). *A glossary of colloquial Anglo-Indian words and phrases*. Routledge. पपृ॰ 367–368. आई॰ऍस॰बी॰ऍन॰ 978-0700703210.
5. 1 2 3  Lorenzen, David N. *Who invented Hinduism*. Mexico: El Colegio de Mexico. पपृ॰ 630–659.
**लगे रहो मुन्ना भाई** 2006 में बनी हिन्दी फिल्म है। यह 2003 में बनी हिंदी फिल्म मुन्ना भाई एमबीबीएस का दूसरा भाग है। इस फिल्म के निर्माता विधु विनोद चोपड़ा है, मुख्य कलाकार है - संजय दत्त, अरशद वारसी, विद्या बालन, दिया मिर्ज़ा और बोमन ईरानी। दूसरा भाग होने के उपरांत भी लगे रहो... की कहानी किसी भी तरह से पिछली फिल्म से संबंधित नहीं है। इस फिल्म के मुख्य किरदारों के नाम मुन्ना और सर्किट है जो इसके प्रथम भाग मुन्ना भाई एम बी बी एस में भी थे।

सारांश
------

'लगे रहो मुन्ना भाई' आगे की 21वी सदी के शुरूआत के भारतीयों के सोच से जुड़ी हुई कहानी है। इसमें हँसी के फव्वारे के साथ दिल को छू लेने वाला संदेश देने की कोशिश की गई है।

मुन्ना (संजय दत्त) एक गुंडा है और प्रसिद्ध रेडियो जॉकी जाह्नवी (विद्या बालन) की आवाज का दीवाना है। मुन्ना की जिंदगी खूबसूरत हो गई है। उसका दादागिरी का धंधा अच्छा चल रहा है और वह रोज घंटों रेडियो सुनता है।.जाह्नवी के साथ शादी के सपने देखता है। इस बीच बस एक छोटी सी समस्या आ गई है। जाह्नवी मुन्ना को इतिहास का प्रोफेसर समझती है और एक दिन भोलेपन में मुन्ना को अपने परिवार में इतिहास का व्याख्यान देने के लिए भी बुला बैठती है। अब बेचारा मुन्ना क्या करे? बस इसके अलावा सब कुछ ठीक चल रहा है अब मुन्ना को इस बात का हल चाहिए। सर्किट एक नए आइडिया के साथ आता है और फिर मुन्ना के जीवन में अनोखी घटना घटती है।

वह महात्मा गाँधी से प्रत्यक्ष रूप से मिलता है। हालांकि बाद में यह पता चलता है कि मुन्ना को यह आभास मात्र होता है।

बोमन ईरानी का पात्र एक चालाक व्यक्ति हैं जो जाह्नवी के भवन को हड़पना चाहता है।

गांधीगिरी का उद्गम
------------------

इस फिल्म ने हिन्दी भाषा को एक नया शब्द गांधीगिरी प्रदान किया है जो आजकल हर आम और खास की जुबान पर है। वैसे तो इस शब्द को लेकर खासा विवाद भी हुआ है और यह स्वाभाविक भी है क्योंकि गिरी प्रत्यय की व्यंजना प्रीतिकर नहीं होती। पर गांधी विचार जैसे अतिशय गंभीर विषय को इसमें बड़े ही हल्के-फुल्के अंदा और मनोरंजक शैली में प्रस्तुत किया गया है और वह भी विषय की गंभीरता को किंचित मात्र भी कम किये बगैर, यह इसकी बहुत बड़ी विशेषता है।

अन्य जानकारियाँ
---------------

फिल्म में अभिषेक बच्चन एक अतिथि भूमिका में है। महात्मा का पात्र निभाया है दिलीप प्रभावालकर ने। अन्य भूमिकाओं में है: जिमी शेरगिल, दिया मिर्ज़ा, कुलभूषण खरबंदा, परीक्षित साहनी और सौरभ शुक्ला।

फिल्म का संगीत दिया है, शांतनु मोइत्रा ने। फिल्म के गीत है: 

1. 'समझो हो ही गया'
2. 'बोले तो बोले कैसी होगी हाय'
3. 'पल-पल हर पल'

मुरलीधरन सीके ने फिल्म का चित्रांकन की है।

सन्दर्भ
-------

1. ↑  घनश्यामप्रसाद सनाढय (1 अक्टुबर, 2006). "गांधीगिरी !". मूल से 28 नवंबर 2020 को पुरालेखित. अभिगमन तिथि 17 अक्तूबर 2006. `|date=` में तिथि प्राचल का मान जाँचें (मदद)

बाहरी कडियाँ
------------

* फिल्म का आधिकारिक जालस्थल
* लगे रहो मुन्नाभाई फिल्म कहानी
**एकता जीतेन्द्र कपूर** (जन्म: 19 जून १९७५) एक भारतीय दूरदर्शन एवं चलचित्र निर्मात्री हैं। ये भारत के अधिकांश टीव्ही धारावाहिकों (सिरियल्स) कि निर्माता है। टीव्ही जगत में इनके योगदान के लिए इन्हे पद्मश्री पुरस्कार से सन्मानित किया गया है । ये बालाजी टेलीफिल्म्स की क्रियेटिव हेड एवं संयुक्त प्रबंध निदेशक हैं। इनके पिता भी प्रसिद्ध बॉलीवुड अभिनेता जीतेन्द्र और माता शोभा कपूर हैं। इनका छोटा भाई तुषार कपूर भी हिन्दी चलचित्र अभिनेता है।

प्रसिद्ध धारावाहिक
------------------

क्योंकि सास भी कभी बहू थी

कहानी घर घर की

कसौटी जिंदगी की

कसम से

बड़े अच्छे लगते हैं

ये है मोहब्बतें

प्यार की ये एक कहानी

नागिन

पवित्र रिश्ता

जोधा अकबर

कुमकुम भाग्य

कुंडली भाग्य

सन्दर्भ
-------

बाहरी कड़ियाँ
-------------

* इंटरनेट मूवी डेटाबेस पर एकता कपूर

  


| प्राधिकरण नियंत्रण आँकड़े विकिडाटा पर सम्पादित करें |
| --- |
| अंतरराष्ट्रीय | 
* वी॰आई॰एफ॰ए॰

 |
| राष्ट्रीय | 
* संयुक्त राज्य अमेरिका

 |



1. ↑  Setter, Trend; Setter, Trend (2023-01-19). "एकता कपूर उम्र, पति, पिता, नेट वर्थ और अधिक -" (अंग्रेज़ी में). मूल से 19 जनवरी 2023 को पुरालेखित. अभिगमन तिथि 2023-01-19.
**मजीद मजीदी** (फ़ारसी: *مجید مجیدی*; 17 अप्रैल 1959 को तेहरान में जन्म) एक ईरानी फिल्म निर्देशक, निर्माता और पटकथा लेखक हैं। मजीदी ने फिल्म निर्माण में अपना करियर बतौर अभिनेता शुरू किया।

जीवन परिचय
----------

मजीदी का जन्म तेहरान के एक मध्यमवर्गीय परिवार में हुआ थे। उन्होंने 14 साल की उम्र में रंगमंच पर अभिनेता के रूप में काम करना शुरू कर दिया था। बाद में उन्हेंने तेहरान के रंगमंच कला संस्थान में अध्ययन के लिए दाखिला ले लिया। 1979 में ईरान में हुई इस्लामिक क्रांति के बाद मजीदी को ईरानी फिल्म निर्देशक मोहसिन मखमलबफ की फिल्म *बॉयकाट* में काम करने का मौका मिला।

फिल्म निर्माण
-------------

1998 में माजिद मजीदी ने बतौर निर्देशक चिल्ड्रेन ऑफ हेवेन का निर्देशन किया जिसे सर्वश्रेष्ठ विदेशी भाषा फिल्म की श्रेणी में ऑस्कर सम्मान के लिए नामित किया गया। हालांकि 
इतालवी निर्देशक रॉबर्टो बेजिनी की फिल्म लाइफ इज ब्यूटीफुल के सामने इस फिल्म को सफलता नहीं मिली लेकिन इस फिल्म के कलात्मक निर्माण को चहुंओर सराहना मिली। इस मामले में मजीदी पहले ईरानी फिल्मकार हैं जिन्हें अंतरराष्ट्रीय स्तर पर इस तरह की पहचान मिली।

सम्मान
------

माजिद मजीदी को फिल्म निर्माण के लिए कई पुरस्कार मिल चुके हैं, जिनमें से प्रमुख हैं:

* मॉन्ट्रियल फिल्म समारोह में ऑक्यूमेंसियल स्पेशल अवार्ड, 2001
* मॉन्ट्रियल फिल्म समारोह में ग्रैंड प्री अमेरिकस, 2001
* मॉन्ट्रियल फिल्म समारोह में ग्रैंड प्री अमेरिकस, 1999
* सर्वश्रेष्ठ विदेशी भाषा फिल्म के लिए ऑस्कर के लिए नामित, 1998

सन्दर्भ
-------

1. ↑  "Biography". Majid Majidi. मूल से 31 अक्तूबर 2016 को पुरालेखित. अभिगमन तिथि 31 जुलाई 2017.
2. ↑  "संग्रहीत प्रति". मूल से 1 अक्तूबर 2016 को पुरालेखित. अभिगमन तिथि 31 जुलाई 2017.
3. ↑  "Vision Beijing website". मूल से 24 जून 2009 को पुरालेखित. अभिगमन तिथि 31 जुलाई 2017.
4. ↑  "संग्रहीत प्रति". मूल से 25 नवंबर 2017 को पुरालेखित. अभिगमन तिथि 31 जुलाई 2017.
5. ↑  "संग्रहीत प्रति". मूल से 31 जुलाई 2017 को पुरालेखित. अभिगमन तिथि 31 जुलाई 2017.
रोम में रोमन फोरम के खँडहर
**खँडहर** मानव निर्मित वास्तुकला के अवशेष हैं। वो संरचनाएं जो एक समय बरकरार थीं लेकिन वक्त गुज़रने के साथ 200रखरखाव की कमी या जानबूझकर विनाश के कृत्यों के कारण आंशिक या कुल जीर्णता की स्थिति में हैं। प्राकृतिक आपदा, युद्ध और आबादी में कमी होना सबसे सामान्य मूल कारण हैं। कई दीर्घकालिक अपक्षय के कारण समय के साथ कई संरचनाएं लगातार खराब हो रही हैं। 

दुनिया भर में प्रसिद्ध खँडहर मौजूद हैं: चीन के प्राचीन स्थल, सिंधु घाटी, अफ्रीका के जिम्बाब्वे में, भूमध्य द्रोणी के प्राचीन यूनान, मिस्र और रोमन स्थल और अमेरिका में इंका और माया स्थल। इतिहासकार, पुरातत्वविद और मानवविज्ञानी के लिए खँडहर बहुत महत्वपूर्ण हैं, चाहे वे एक बार किलेबंदी, उपासनास्थल, प्राचीन विश्वविद्यालय, घर और उपयोगिता भवन, या पूरे गाँव, कस्बों और शहरों रहे हो। हाल के वर्षों में मानवता के लिए उत्कृष्ट मूल्य के क्षेत्रों के रूप में उन्हें पहचानने और संरक्षित करने के लिए कई खँडहर यूनेस्को की विश्व विरासत स्थल बनाए गए हैं।

इन्हें भी देखें
---------------

* भूत नगर
* मलबा

बाहरी कड़ियाँ
-------------

|  |  |
| --- | --- |
|  | **खंडहर** से संबंधित मीडिया विकिमीडिया कॉमंस पर उपलब्ध है।  |
**द मार्वल्स** 2023 की अमेरिकी सुपरहीरो फिल्म है जो मार्वल कॉमिक्स पर आधारित है जिसमें कैरल डेनवर्स / कैप्टन मार्वल, कमला खान / सुश्री मार्वल और मोनिका रामब्यू के पात्र हैं। मार्वल स्टूडियोज द्वारा निर्मित और वॉल्ट डिज़नी स्टूडियो मोशन पिक्चर्स द्वारा वितरित, यह *कैप्टन मार्वल* (2019) की अगली कड़ी है, जो डिज़नी+ सीरीज़ *मिस मार्वल* (2022) की निरंतरता है, और मार्वल सिनेमैटिक यूनिवर्स की 31वीं फिल्म है। फिल्म मेगन मैकडॉनेल की पटकथा से निया डकोस्टा द्वारा निर्देशित है, और इसमें ब्री लार्सन को कैरल डेनवर्स के रूप में, इमान वेलानी ने कमला खान के रूप में, और टेयोना पैरिस ने मोनिका रामब्यू के रूप में, सैमुअल एल जैक्सन के साथ अभिनय किया है।

मार्वल स्टूडियोज ने जुलाई 2019 में *कैप्टन मार्वल* की अगली कड़ी बनाने की योजना की पुष्टि की, और जनवरी 2020 में मैकडॉनेल के शामिल होने और लार्सन की वापसी के साथ विकास शुरू हुआ। उस अगस्त में डकॉस्ट को काम पर रखा गया था, जिसमें वेल्लानी और पैरिस को दिसंबर में कास्ट करने का खुलासा हुआ था। दूसरी यूनिट का फिल्मांकन अप्रैल 2021 के मध्य में न्यू जर्सी में शुरू हुआ, जिसका शीर्षक मई की शुरुआत में सामने आया। प्रिंसिपल फोटोग्राफी अगस्त 2021 तक शुरू हो गई थी, जो बकिंघमशर के पाइनवुड स्टूडियो के साथ-साथ लॉस एंजिल्स और ट्रोपिया, इटली में हो रही थी।

*मार्वल्स* को संयुक्त राज्य अमेरिका में 10 नवम्बर, 2023 को MCU के चरण चार के हिस्से के रूप में रिलीज़ हुई है।

संगीत
-----

जनवरी 2022 में, लॉरा कार्पमैन को फिल्म के लिए स्कोर तैयार करने के लिए काम पर रखा गया था, पहले एमसीयू श्रृंखला के पहले सीज़न के लिए ऐसा करने के बाद *व्हाट इफ़...?* (2021)।

संदर्भ
------

 

1. ↑  "All Details About The Marvels Movie". *FilmyZap*. 28 August 2022. मूल से 4 नवंबर 2023 को पुरालेखित. अभिगमन तिथि 26 August 2022.
2. ↑  Tangcay, Jazz; Tangcay, Jazz (2022-01-13). "'The Marvels' Lands Laura Karpman From 'What If…?' as Composer (EXCLUSIVE)". *Variety* (अंग्रेज़ी में). अभिगमन तिथि 2022-03-23.

बाहरी संबंध
-----------

* *द मार्वल्स*  इंटरनेट मूवी डेटाबेस पर
**एकनाथ** (१५३३-१५९९ ई.) भारत के एक प्रसिद्ध सन्त थे। जिनका जन्म पैठण में संत भानुदास के कुल में हुआ था। इन्होंने संत ज्ञानेश्वर द्वारा प्रवृत्त साहित्यिक तथा धार्मिक कार्य का सब प्रकार से उत्कर्ष किया। ये संत भानुदास के पौत्र थे। गोस्वामी तुलसीदास के समान मूल नक्षत्र में जन्म होने के कारण ऐसा विश्वास है कि कुछ महीनों के बाद ही इनके माता पिता की मृत्यु हो गई थी। बालक एकनाथ स्वभावत: श्रद्धावान तथा बुद्धिमान थे। देवगढ़ के हाकिम जनार्दन स्वामी की ब्रह्मनिष्ठा, विद्वत्ता, सदाचार और भक्ति देखकर भावुक एकनाथ उनकी ओर आकृष्ट हुए और उनके शिष्य हो गए। एकनाथ ने अपने गुरु से ज्ञानेश्वरी, अमृतानुभव, श्रीमद्भागवत आदि ग्रंथों का अध्ययन किया और उनका आत्मबोध जाग्रत हुआ। गुरु की आज्ञा से ये गृहस्थ बने।

एकनाथ अपूर्व संत थे। प्रवृत्ति और निवृत्ति का ऐसा अनूठा समन्वय कदाचित् ही किसी अन्य संत में दिखाई देता है। आज से ४०० वर्ष पूर्व इन्होंने मानवता की उदार भावना से प्रेरित होकर अछूतोद्धार का प्रयत्न किया। ये जितने ऊँचे संत थे उतने ही ऊँचे कवि भी थे। इनकी टक्कर का बहुमुखी सर्जनशील प्रतिभा का कवि महाराष्ट्र में इनसे पहले पैदा नहीं हुआ था। महाराष्ट्र की अत्यंत विषम अवस्था में इनको साहित्यसृष्टि करनी पड़ी। मराठी भाषा, उर्दू-फारसी से दब गई थी। दूसरी ओर संस्कृत के पंडित देशभाषा मराठी का विरोध करते थे। इन्होंने मराठी के माध्यम से ही जनता को जाग्रत करने का बीड़ा उठाया।

कृतियाँ
-------

एकनाथ की रचनाएँ निम्नलिखित मानी जाती हैं-

* १. चतुश्लोकी भागवत,
* २. पौराणिक आख्यान और संतचरित्र,
* ३. भागवत,
* ४. रुक्मिणी स्वयंवर,
* ५. भावार्थ रामायण,
* ६. मराठी एवं हिंदी में कई सौ 'अभंग',
* ७. हस्तामलक शुकाष्टक, स्वात्मसुख, आनंदलहरी, चिरंजीव पद इत्यादि आध्यात्मिक विवेचन पर कृतियाँ,
* ८. लोकगीतों (भारुड) की रचनाएँ इत्यादि।

भागवत इनकी सर्वोत्कृष्ट रचना है, जिसका संम्मान वाराणसी के पंडितों ने भी किया था। ये प्रथम मराठी कवि थे जिन्होंने लोकभाषा में रामायण पर बृहत् ग्रंथ रचा। लोकरंजन करते हुए, लोक जागरण करना इनका ध्येय था और इसमें शत प्रतिशत सफल रहे, इसीलिए इनको युगप्रवर्तक कवि कहते हैं। इन्होंने ज्ञानेश्वरी की अनेक पांडुलिपियों का सूक्ष्म अध्ययन तथा शोध करके ज्ञानेश्वरी की शुद्ध एवं प्रामाणिक प्रति तैयार की और अन्य विद्वानों के सम्मुख साहित्य के शोधकार्य का आदर्श उपस्थित किया।

बाहरी कड़ियाँ
-------------

*
दोन नदी का नक़्शा
रूस के रोस्तोव ओब्लास्त के किनारे बसा कालिनिन्सकी गाँव
**दोन नदी** (रूसी भाषा: Дон, दोन), जिसे अंग्रेज़ी में **डॉन नदी** (Don, डॉन) भी उच्चारित किया जाता है, रूस की एक प्रमुख नदी है। यह मास्को से दक्षिण-पूर्व में स्थित नोवोमोस्कोव्स्क (Новомоско́вск, Novomoskovsk)​ शहर के पास शुरू होती है और १,९५० किलोमीटर बहकर आज़ोव सागर में जा मिलती है। इस नदी के किनारे बसा सब से बड़ा शहर रोस्तोव-दोन-किनारे है (रूसी में इसे रोस्तोव-ना-दोनू Ростов-на-Дону कहते हैं और अंग्रेज़ी में रोस्तोव-ऑन-डॉन Rostov-on-Don, ताकि इसे रूस में स्थित अन्य रोस्तोव नामक नगरों से अलग बताया जा सके)। एक दोनेत्स (Северский Донец, सेवेर्सकी दोनेत्स) नाम की नदी भी अपना पानी आगे जाकर दोन नदी में विलय कर देती है।

इतिहास
------

माना जाता है कि दोन नदी का नाम इस इलाक़े में बसे हुए आर्य जाती के प्राचीन शक लोगों की भाषा से आया। यह लोग एक प्राचीन ईरानी या हिंद-ईरानी भाषा बोला करते थे जिसमें 'नदी' का शब्द 'दानु' था। यही शब्द आधुनिक ओसेती भाषा में 'दोन' (Дон, अर्थ: नदी) और पश्तो में 'डन्ड' (ډنډ‎, अर्थ: तालाब या सरोवर) के रूप में देखा जा सकता है। 'दानु' शब्द की संस्कृत में भी गहरी जड़े हैं। प्राचीन हिन्दू धर्म में 'दानु' नदियों की देवी थीं और 'दानु' शब्द का अर्थ 'दिव्य जल' और 'दिव्य नदी' था।

दोन नदी के किनारे बसे कोस्त्येन्की गाँव में ४०,००० साल पुराने औज़ार मिले हैं जिनसे पत्थरों में छेद बनाए जा सकते हैं, यानी उस प्राचीन समय में भी मनुष्य इसके किनारे बसा करते थे। प्राचीन शक नाम 'दानु' यूनानियों द्वारा 'तानाईस' (Τάναϊς) बुलाया जाने लगा और यूनानी स्रोतों में इस नदी को इसी नाम से पुकारा जाता है। मध्यकाल में यहाँ पर तुर्कीभाषी ख़ज़र क़बीलों का जोर हो गया और उन्होंने दोन पर सारकिल (Sarkil या Sarkel) नामक एक बड़ा क़िला बनाया हुआ था। १६वीं और १७वीं शताब्दियों में इस क्षेत्र में रूसी-मूल के 'दोन कज़ाक' (उर्फ़ 'दोन कोसाक', Don Cossack) लोग आकर बस गए। यह वह स्वतन्त्र रूसी क़बीले थे जो रूसी सामाजिक व्यवस्था से बाहर थे और अपने लड़ाकेपन के कारण स्वतन्त्र रहे।

इन्हें भी देखें
---------------

* आज़ोव सागर

सन्दर्भ
-------

1. ↑  Stephanie Woodfield. "Celtic Lore & Spellcraft of the Dark Goddess: Invoking the Morrigan". Llewellyn Worldwide, 2011. आई॰ऍस॰बी॰ऍन॰ 9780738727677. मूल से 19 जनवरी 2019 को पुरालेखित. अभिगमन तिथि 26 दिसंबर 2011. *... Danu also makes an appearance in the Hindu religion, where she is again honored as a primordial mother goddess and goddess of rivers, supporting her origins as a Proto-Indo-European goddess. In Sanskrit her name means 'waters of heaven' ...*
2. ↑  Daithi O' Hogain. "The sacred isle: belief and religion in pre-Christian Ireland". Boydell & Brewer Ltd, 1999. आई॰ऍस॰बी॰ऍन॰ 9780851157474. *... An aquatic goddess called Danu occurs in Sanskrit literature ...*